Heljinas
Heljinas (isp. Hellín) – miestas ir savivaldybė Ispanijoje. Įsikūręs pietinėje Albasetės provincijos dalyje, Kastilijos ir La Mančos autonominiame regione. Nutolęs 60 km nuo provincijos administracinio centro – Albasetės. Populiacija – 30 592 žmonės (2015 m. duomenys). Netoli miesto, ant Tolmo de Minateda kalvos, yra archeologinė kapavietė. Pagrindinė miesto šventė yra Didžioji savaitė (isp. Semana Santa), pritraukianti daugybę turistų.